Santiago Calatrava

**Santiago Calatrava Valls**, nado en Valencia o 28 de xullo de 1951, é un arquitecto español. A súa oficina atópase na cidade de Zürich, Suíza.

## Traxectoria 
[miniatura|esquerda|''L'Hemisfèric* na [Cidade das Artes e das Ciencias (València).]]
miniatura|Cidade das Artes e das Ciencias, en València.
Santiago Calatrava naceu no barrio de Benimamet de Valencia. As familias de seus pais adicábanse á exportación de cítricos, o cal lle permitiu coñecer outros países de Europa.

[miniatura|[Auditorio de Tenerife.]]
Á idade de oito anos, Santiago Calatrava ingresou nunha escola de arte para aprender debuxo e pintura, actividade que compaxinaba cos seus estudos escolares. Ós 13 anos a súa familia enviouno a París a través dun programa de intercambio estudantil. De volta a Valencia, rematou os seus estudos escolares e matriculouse na Escola Técnica Superior de Arquitectura de Valencia, onde se graduou como arquitecto e onde realizou un curso de posgraduado en urbanismo. A continuación, Calatrava, que se interesaba polas grandes obras dos mestres clásicos e que desexaba amplia-la súa formación, trasladouse en 1975 a Zürich, onde estudou durante catro anos enxeñaría civil no Instituto Federal de Tecnoloxía, no cal se graduou cun doutoramento.

No ano 2007 foille concedido o Premio Nacional de Arquitectura.

### Traballos e proxectos 
Rematada a súa etapa de estudos, traballou como profesor auxiliar no Instituto Federal de Tecnoloxía, onde comezou a aceptar pequenos encargos e a participar tamén en concursos de novos proxectos. En 1983 foille adxudicada a súa primeira obra de certa importancia, a estación de ferrocarril de Stadelhofen, situada xunto ao centro de Zürich onde tamén establecera o seu despacho. Ao ano seguinte, Calatrava deseñou a Ponte do 9 de Outubro en Valencia, o que marcou o comezo da construción de numerosas pontes que se lle irían encargando a partir de entón.

En 1989 Calatrava abriu o seu segundo despacho en París, mentres traballaba no proxecto da Estación de Ferrocarril do Aeroporto de Lión. Dous anos despois creou o seu terceiro despacho, esta vez en Valencia, onde traballaba nun proxecto de grandes dimensións, a Cidade das Artes e das Ciencias. Dende aquela o seu prestixio internacional non parou de medrar.

### Estilo 
[miniatura|[Ponte do Alamillo, Sevilla.]]
Na actualidade Calatrava é considerado como un arquitecto especializado en grandes estruturas que se caracteriza por unha extraordinaria estética e harmonía. Contrariamente ao que adoita ser común en moitos arquitectos, que ocultan as estruturas dos seus edificios, Calatrava convérteas en elementos esenciais e en obras de arte.

Calatrava recibiu numerosos premios e recoñecementos polo seu traballo entre os que destaca o Premio Príncipe de Asturias das Artes no ano 1999. Foi nomeado *Doutor honoris causa'' en doce ocasións.

## Obras representativas 
[miniatura|175px|Edificio BCE ([Toronto, Canadá).]]
* Complexo Deportivo Olímpico (Atenas)
* Cidade das Artes e as Ciencias (Valencia):
:* L'Hemisfèric (Cinema IMAX e planetario)
:* Museo das Ciencias Príncipe Felipe
:* L'Umbracle (Paseo cuberto)
:* L'Oceanogràfic(O acuario máis grande de Europa)
:* Palau de les Arts Reina Sofía (Edificio con tres auditorios para ópera, música e danza)
:* El Ágora - *en construción*
:* Torres verticais Alacant, Castelló e València e torre horizontal Mediterráneo. - *en papel*
* Ponte Lusitania (Mérida)
* Estación de Ferrocarril (Liexa, Bélxica) 
* "A Peineta" (Ponte) (Valencia)
* Ponte de Europa (Orleans, Francia)
* Estación de metro "Alameda" (Valencia)
* Estación de Ferrocarril do Aeroporto (Lión, Francia)
* 2001, Museo de Arte (Milwaukee, Wisconsin)
* Ponte 9 d´Octubre (Valencia)
* Ponte Peonil Campo Volantín (Zubizuri) (Bilbao)
* Estación de Ferrocarril de Oriente (Lisboa)
* 2000, Aeroporto de Bilbao (Bilbao)
* 1992, Torre de Telecomunicacións de Montjuïc (Barcelona)
* Ponte do Alamillo (Sevilla)
* Edificio BCE (Toronto, Canadá)
* Llotja de Sant Jordi - Praza de España (Alcoi)
* Ponte Bac de Roda (Barcelona)
* Teatro Tabourettli (Basilea, Suíza)
* Estación de Ferrocarril Stadelhofen (Zürich, Suíza)
* Centro Internacional de Feiras e Congresos de Tenerife (Santa Cruz de Tenerife)
* Auditorio de Tenerife (Santa Cruz de Tenerife)
* Ponte da Muller (Buenos Aires, Arxentina)
* Tres pontes na comunidade *Haarlemmermeer*, Países Baixos
* 2011, Palacio de Congresos de Oviedo - *en construción*
* Turning Torso (Malmö, Suecia - inaugurado o 27 de agosto do 2005
* Adegas Ysios (Laguardia, A Rioxa)
* Pabellon Kuwait (Expo'92, Sevilla)
* Ponte atirantado (Xerusalén) - *en construción*

## Crítica 
## Notas 
## Véxase tamén 
### Ligazóns externas 
* Páxina web de Santiago Calatrava
* Factoría Urbana: Biografía e obras principais